armvectores/hy_wikipedia_2023 huggingface dataset:
Iceage (խումբ)

Iceage (Այս Էյջ), Դանիական փանկ ռոք խումբ է Կոպենհագենից։ Նրանք կազմավորվել են 2008 թվականին, երբ խմբի անդամները դեռ 17 տարեկան էին ։ Նրանք ձայնագրվում էին Դանիայում Tambourhinoceros և ԱՄՆ-ում Dais Records-ում։ Խումբն ընտրել է What's your Rupture?-ը այլ երկրներում ձայնագրության համար։ Նրանց առաջնախաղային ալբոմը` New Brigade-ը, թողարկվեց 2011 թվականի հունվարին Դանիայում և 2011 թվականի հունիսի 21-ին ԱՄՆ-ում։

2013 թվականի փետրվարին նրանք թողարկեցին իրենց երկրորդ ալբոմը, You're nothing, Matador Records-ի հետ համատեղ աշխատանքի համաձայնագիր կնքելուց հետո։
Iceage-ի երրորդ ալբոմը, Plowing into the Field of Love, թողարկված էր 2014 թվականի հոկտեմբերին Matador-ի կողմից։
Բոլոր երեք ալբոմներն էլ արժանացել էին IMPALA's European Independent-ի տարվա լավագույն ալբոմ մրցանակին։
Rønnenfelt-ը նույնպես ներկայանում է Marching Church անվանումով, և թողարկել է երկու ալբոմ՝ This world is not enough (2015) և Telling It Like It Is (2016):


== Խմբի անդամներ ==
էլիաս Բենդեր Ռոնենֆելտ - վոկալ, կիթառ (ծնվել է 1992 թվականի մարտի 24-ին)
Յոհան Սուրբալ Ուիեթ - կիթառ (ծնվել է 1991 թվականի նոյեմբերի 13-ին)
Յակոբ Թվիլինգ Պլես - բաս (ծնվել է 1992 թվականի նոյեմբերի 10-ին) 
Դեն Կյեր Նիելսեն - հարվածային գործիքներ (ծնվել է 1991 թվականի հոկտեմբերի 11-ին)


== Դիսկոգրաֆիա ==
Շարունակական ելույթներՍտուդիային ալբոմներսինգլներկենդանի ալբոմներ


== Ծանոթագրություններ ==
(9230) Յասուդա

(9230) Յասուդա (անգլ.՝ Yasuda), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 29-ին Նաոտո Սատոյի կողմից Չիչիբույում։
Միջին հեռավորությունը Արեգակից կազմում է 3,093602 ա. մ., առավելագույնը մոտենում է 2,5087 ա. մ. հեռավորության վրա և հեռանում 3,6785 ա. մ.։ Արեգակի շուրջ մեկ ամբողջական պտույտ է կատարում 1987,45 երկրային օրվա ընթացքում, իր ուղեծրով շարժվելով միջինում 0,181137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9230) Յասուդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոն Կան Հո

Սոն Կան Հո (կորեերեն՝ 송강호, հունվարի 17, 1967(1967-01-17), Կիմհե, Հարավային Գյոնգսանգ, Հարավային Կորեա), հարավկորեացի դերասան։ Հայտնիություն է ձեռք բերել 2019 թվականի «Մակաբույծ» ֆիլմում կերտելով Քիմ Քիթհեքի դերը։


== Կենսագրություն ==
Սոնն երբեք դերասանական վարպետություն չի սովորել, դպրոցից հետո հաճախել է սոցիալական թատրոն։ Այնուհետև ընդունվել է Կի Կուկ Սոյի ազդեցիկ թատերական ընկերություն, որտեղ շեշտը դրվում էր բնազդային խաղի և իմպրովիզացիայի վրա, ինչը հիմք հանդիսացավ Սոնի դերասանական բազայի համար։ Չնայած, որ նրան հաճախ էին առաջարկում ֆիլմերում նկարահանվել, նա հրաժարվում էր մինչ այն ժամանակ, երբ նրան առաջարկեցին նկարահանվել ռեժիսոր Հոն Սան Սուի «Օր, երբ խոզն ընկավ ջրհորը» (1996) ֆիլմում։ Մեկ տարի անց նա նկարահանվել է Հոն Սան Հուի «Վատ ֆիլմ» վավերագրական դրամայում, իսկ նկարահանվելով «№ 3» (1997) ֆիլմում նա ստացել է իր առաջին մրցանակը։
Դրանից հետո նա երկրորդական դերեր է կատարել մի քանի ֆիլմերում։ Սակայն, կորեացի դերասանների առաջին շարքում նա հայտնվեց, նկարահանվելով «Անվտանգության գոտու միասնականությունը» (2000) ֆիլմում։
2002 թվականին Սոնը նկարահանվել է «YMCA Yagudan» ֆիլմում, որը պատմում է 20-րդ դարում ստեղծված առաջին կորեական բեյսբոլի թիմի մասին։ 2003 թվականին մասնակցել է իրական փաստերի վրա նկարահանված՝ «Հիշողություններ սպանության մասին» ֆիլմում։
2006 թվականին Սոնը նկարահանվել է «Դինոզավրի գրոհը» ֆիլմում, որը Կորեայում դիտել է ավելի քան 13 միլիոն մարդ, իսկ դրամական շահույթը կազմել է 89 միլիոն դոլար։
2013 թվականին Սոնը, հոլիվուդյան աստղերի հետ միասին, նկարահանվել է ռեժիսոր Պոնգ Ջուն Հոյի «Ձյան միջով» թրիլլերում։
2019 թվականին նա նկարահանվել է «Մակաբույծ» ֆիլմում, վերջինս քննադատների կողմից դրական գնահատականների է արժանացել։ Այն առաջին հարավկորեական ֆիլմն է, որը ստացել է Կաննի և Օսկար մրցանակներ։


== Մրցանակներ ==
1997՝ «Կապույտ վիշապ» մրցանակ երկրորդ պլանի լավագույն դերասանի համար («№ 3»)
2001՝ «Մեծ զանգ» մրցանակ լավագույն դերասանի համար («Անվտանգության գոտու միասնականությունը»)
2003՝ «Մեծ զանգ» մրցանակ լավագույն դերասանի համար («Հիշողություններ սպանության մասին»)
2007՝ «Ասիական կինոմրցանակ»՝ լավագույն դերասանի համար («Դինոզավրի գրոհը»)
2007՝ «Կապույտ վիշապ» մրցանակ լավագույն դերասանի համար («Շոուն պետք է շարունակվի»)
2008՝ «Փալմ Սփրինգ միջազգային կինոփառատոն»՝ լավագույն դերասանի համար («Գաղտնի փայլ»)
2014` «Կապույտ վիշապ» մրցանակ լավագույն դերասանի համար («Փաստաբան»)


== Ծանոթագրություններ ==


== Արտաքին հղումներ ==
Սոն Կան Հոն Internet Movie Database կայքում
Սոն Կան Հոյի պաշտոնական կայքը
Բլրաբերդ

Բլրաբերդ, երկրաբանական բնության հուշարձան Հայաստանում։ Բնության հուշարձանը գտնվում է Հայաստանի Վայոց ձորի մարզում, Եղեգնաձոր-Վայք ճանապարհի աջ կողմում։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Մաքսիմ Արիստարխով

Մաքսիմ Յուրևիչ Արիստարխով (ռուս.՝ Максим Юрьевич Аристархов, մարտի 9, 1980(1980-03-09), Կալուգա, ԽՍՀՄ), ռուս ֆուտբոլիստ, հարձակվող։ Ռուսաստանի Պրեմիեր լիգայում իր նորամուտը կատարել է 2000 թվականին։


== Կարիերա ==
Արիստարխովը ծնունդով Կալուգայից է, որտեղ էլ սկսել է զբաղվել ֆուտբոլով։ Առաջին մարզիչը եղել է Մ. Ստրիկովը։ Մինչև 17 տարեկանը հանդես է եկել տեղի ՄՊՄԴ-ի թիմում, ինչից հետո գրավել է Ռուսաստանի պատանեկան, ապա նաև Ռուսաստանի երիտասարդական հավաքականների մարզիչների ուշադրությունը։ 1997 թվականին ընդունել է «Տորպեդո» ակումբի երկրորդ կազմին միանալու առաջարկը։ Հետագայում Արիստարխովը հաճախ փոխել է ակումբները, հանդես է եկել ոչ միայն Ռուսաստանում, ապա Ուկրաինայում։
Պրոֆեսիոնալ կարիերան ավարտել է 2011 թվականին Ռուսաստանի երկրորդ դիվիզիոնի «Գուբկին» ակումբում (Բելգորոդի մարզ)։


== Ձեռքբերումներ ==
2000 թվականի Ռուսաստանի առաջնության բրոնզե մրցանակակիր
2008 թվականի Ռուսաստանի առաջնության երկրորդ դիվիզիոնի (Ուրալ-Պովոլժիե) հաղթող
Ուկրաինայի գավաթի խաղարկության 2005/06 մրցաշրջանի եզրափակչի մասնակից։


== Ծանոթագրություններ ==
(4932) Տեքստապա

(4932) Տեքստապա (անգլ.՝ Texstapa), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 9-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 3,113324 ա. մ., առավելագույնը մոտենում է 3,0719 ա. մ. հեռավորության վրա և հեռանում 3,1547 ա. մ.։ Արեգակի շուրջ մեկ ամբողջական պտույտ է կատարում 2006,48 երկրային օրվա ընթացքում, իր ուղեծրով շարժվելով միջինում 0,179419 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4932) Տեքստապա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլոմակ (այլ կիրառումներ)

Կոլոմակ, կարող է վերաբերել՝

Կոլոմակ - գյուղ, Ուկրաինայի Պոլտավայի մարզի Պոլտավայի շրջանում
Կոլոմակ - քաղաքատիպ ավան, Ուկրաինայի Խարկովի մարզի Կոլոմակի շրջանում
Պոպեայի թագադրությունը

Պոպեայի թագադրությունը (իտալերեն՝ L'incoronazione di Poppea), իտալացի երգահան Կլաուդիո Մոնտեվերդիի օպերա (dramma musicale) նախախաղով և երեք գործողությամբ։ Իտալերեն լիբրետտոն Ջովաննի Ֆրանչեսկո Բուզինելոյի՝ հիմնված Ներոնի գահակալությանը վերաբերող հռոմեացի պատմիչների տեղեկությունների վրա (Տակիտոսի «Տարեգրության» 13-16-րդ գրքերը և այլն)։ Առաջնախաղը կայացել է Վենետիկի Teatro Santi Giovanni e San Paolo թատրոնում 1642-1643 թթ. կառնավալային սեզոնի ընթացքում։
Համարվում է պատմական սյուժեի հիման վրա գրված առաջին օպերաներից մեկը, եթե ո'չ առաջինը։
Օպերան համարվում է Կլաուդիո Մոնտեվերդիի լավագույն ստեղծագործություններից մեկը և ներկայումս էլ մեծ հաջողությամբ բեմադրվում է աշխարհի առաջատար օպերային թատրոններում։
Գերան (Շարուրի շրջան)

Անվան այլ կիրառումների համար տե՛ս՝ Գերան (այլ կիրառումներ)Գերան, լեռ Ադրբեջանի Շարուրի շրջան, Դիզա գյուղից 3 կմ հյուսիս, Արփա գետի ձախ կողմում։ Ծովի մակարդակից ունի 1132 մ բարձրություն։ Այս լեռան վրա գտնվում է Շարուրից դեպի Արփայի հովտով բարձրացող Դվին-Պարտավ երթուղու վրա մ.թ.ա. II-I հազարամյակներում կառուցված բերդի ավերակները։


== Ծանոթագրություններ ==
Պինեբերգ (շրջան)

Պինեբերգ  (գերմ.՝ Kreis Pinneberg), շրջան է Գերմանիայում։ Շրջանի կենտրոնն է Պինեբերգ քաղաքը։ Զբաղեցնում է 664,11 կմ2։ Բնակչությունը 299 392 մարդ է։ Բնակչության խտությունը 450 մարդ/կմ2։
Շրջանի պաշտոնական կոդը 01 0 56 է։ Շրջանում 49 համայնք կա։


== Ծանոթագրություններ ==
Դեհ (այլ կիրառումներ)

Դեհ, կարող է վերաբերել՝

Դեհ - գյուղ Արևմտյան Հայաստանում, Վանի վիլայեթի Հեքյարիի գավառում
Դեհ - գյուղ (ավան) Արևմտյան Հայաստանում, Բիթլիսի վիլայեթի Էրունի գավառակում
Լյուքսեմբուրգի ֆուտբոլի առաջնություն 2012-2013

Լյուքսեմբուրգի ֆուտբոլի առաջնություն 2012-2013, Լյուքսեմբուրգի 99-րդ ֆուտբոլի առաջնությունը։ Մրցաշարի չեմպիոն է դարձել «Ֆոլան»։ Մրցաշարը տեղի է ունեցել 2012 թվականի օգոստոսի 5-ից մինչև 2013 թվականի մայիսի 25-ը։


== Արտաքին հղումներ ==
Պաշտոնական կայքը
Private homepage about everything regarding Luxembourg soccer
Վիճակագրությունը RSSSF կայքում
Կազաչե (գյուղ, Պրոխորովսկի շրջան)

Կազաչե (ռուս.՝ Казачье), գյուղ Ռուսաստանի, Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8793) Թոմասմյուլլեր

(8793) Թոմասմյուլլեր (անգլ.՝ Thomasmuller), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 22-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,534125 ա. մ., առավելագույնը մոտենում է 2,1661 ա. մ. հեռավորության վրա և հեռանում 2,9021 ա. մ.։ Արեգակի շուրջ մեկ ամբողջական պտույտ է կատարում 1473,47 երկրային օրվա ընթացքում, իր ուղեծրով շարժվելով միջինում 0,244322 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8793) Թոմասմյուլլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սվետլանա Բաղդասարյան

Սվետլանա Ներսեսի Բաղդասարյան (հունվարի 5, 1944(1944-01-05), Գորիս, Հայկական ԽՍՀ, ԽՍՀՄ), հայ մանրէաբան։ Կենսաբանական գիտությունների դոկտոր (1999)։


== Կենսագրություն ==
1968 թվականին ավարտել է Երևանի պետական համալսարանը։ 1961-1995 թվականներին եղել է ՀՀ ԳԱԱ Մանրէաբանության ինստիտուտի աշխատակից, 1995 թվականից՝ Մանրէների ավանդադրման հանրապետական կենտրոնի ավագ գիտաշխատող։
Աշխատանքները վերաբերում են ընդհանուր և կիրառական մանրէաբանությանը, կենսատեխնոլոգիայի խնդիրներին։ Հետազոտել է բակտերային խմորիչները և մանրէաբանական փոխակերպումը ֆիզիոլոգիապես ակտիվ միացությունների ստացման համար։


== Ծանոթագրություններ ==
Բուրուկ

Բուրուկ, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Հնդկական լեզուներ

Հնդկական (Հնդարիական) լեզուներ, Հարավային Ասիայի հնդեվրոպական լեզվաընտանիքին պատկանող լեզուներ (տես Հնդեվրոպական լեզուներ)։ Իրանական և դարդյան լեզուների հետ միավորվում են հնդիրանական կամ արիական ճյուղի մեջ։ Այդ ճյուղի լեզուների առաջին կրողները՝ արիները, Հնդկաստան են գաղթել Առաջավոր Ասիայի և Միջին Ասիայից մոտ մ.թ.ա. II հազարամյակի 1-ին կեսին։


=== Զարգացման շրջաններ ===
Հնդկական լեզուների զարգացումը բաժանում են երեք շրջանի՝ հին (մ.թ.ա. II հազարամյակ - մ.թ.ա. I հազարամյակ), միջին (մ.թ.ա. I հազարամյակի կեսից - մ.թ. I հազարամյակ), նոր (մ.թ. II հազարամյակի սկզբից սկսած)։ Հին հնդկական լեզուներ ներկայացված են սանսկրիտով ու վեդաների լեզվով։ Սանսկրիտով ավանդված է գեղարվեստական ու գիտական հարուստ գրականություն։ Հին հնդկական լեզուներ թեքական են, աչքի են ընկել հնչյունական կազմի բազմազանությամբ, ունեցել են երաժշտական շեշտ, հոլովման և խոնարհման բարդ համակարգեր, անցյալ ժամանակների հարուստ բայաձևեր։ Հին հնդկական բարբառների խոսակցական ձևերի զարգացումով առաջացել են միջին Հնդկական լեզուներ, որոնք, ի տարբերություն գրական սանսկրիտի (մշակված, կատարյալ), կոչվում են պրակրիտներ (բնական, սովորական)։ Հնագույն վիմագրական հուշարձաններն են Աշոկա կայսեր հրովարտակները (մ.թ.ա. III դ.)։ Պրակրիտներով է գրված բուդդայական և ջայնական դավանական գրականությունը։ Միջին Հնդկական լեզուների անցումային էտապ են թեքական կառուցվածքից վերլուծականին։ Պարզեցվել են հնչյունական կազմը, հոլովման համակարգը, վերացել են երկակի թիվը, ստորադասական եղանակը, անցյալ ժամանակների համակարգի փոխարեն լայնորեն կիրառվել է կրավորական անցյալ դերբայը։ Նախադասության շարադասությունը կայունացել է։ Նոր Հնդկական լեզուներում թեքական համակարգը փոխարինվել է վերլուծական կառույցներով։ Անհետանում են բառավերջի ձայնավորները, հարակից ձայնավորները միաձուլվում են երկբարբառների մեջ։ Ետադիր կապերի համակարգը տարբերակում է թեք հոլովների իմաստները, հանդես են գալիս բայերի բարդ ժամանակաձևերը, կրավորական կերպը արտահայտվում է վերլուծական եղանակով։ Բառապաշարում առկա են ինչպես սանսկրիտից և պրակրիտներից ժառանգված բառերը, այնպես էլ փոխառությունները պարսկերենից, արաբերենից և եվրոպական լեզուներից։ Ժամանակակից հնդկական լեզուները տարածված են Հնդկաստանի հյուսիսում, Պակիստանում, Շրի Լանկայում և Նեպալում։


=== Պետական լեզուներ ===
Պետական լեզուներ են՝ հին դին (խոսում է 153.7 միլիոն մարդ, տարածքը՝ ՈւտտարՊրադեշ, Մադհյա Պրադեշ, Բիհար, Ռաջասթան), ուրդուն (ծագումով, հնչյունական և քերականական կառուցվածքով նույն հինդին է, տարբերվում է բառապաշարով և գրությամբ, խոսում է 28 միլիոն մարդ Հնդկաստանում և 7 մլն՝ Պակիստանում), բենգալերենը (խոսում է 70 միլիոն մարդ Բանգլադեշում և 45 մլն՝ Հնդկաստանի Արևմտյան Բենգալիա նահանգում), փենջաբերենը (խոսում է 40 միլիոն մարդ Պակիստանի և 14 մլն՝ Հնդկաստանի Փենջաբ նահանգներում), մարաթին (խոսում է 43 միլիոն մարդ Հնդկաստանի Մահարաշտրա նահանգում), հուջարաթերենը (խոսում է 25 միլիոն մարդ Հնդկաստանի Հուջարաթ նահանգում), ասամերենը (9 միլիոն մարդ՝ Հնդկաստանի Ասսամ նահանգում), սինդհին (8 միլիոն մարդ՝ Պակիստանի Աինդ նահանգում), նեպալերենը (6 միլիոն մարդ՝ Նեպալում և 1, 3 միլիոն մարդ՝ Հնդկաստանում), սինհալերենը (8 միլիոն մարդ՝ Շրի Լանկայում)։
Նոր հնդկական լեզուները օգտվում են բրախէի այբուբենի տարատեսակներից, արաբա-պարսկական գրից կամ յուրահատուկ տեղական այբուբեններից (տես Հնդկական գիր)։
Ալեքսանդր Մալիշև

Ալեքսանդր Անատոլևիչ Մալիշև (ռուս.՝ Александр Анатольевич Малышев, հունվարի 8, 1980(1980-01-08), Յարոսլավլ, ԽՍՀՄ), ռուս ֆուտբոլիստ, դարպասապահ։


== Կարիերա ==
Ութ տարեկանից սկսել է զբաղվել ֆուտբոլով։ Առաջին հավաքականը եղել է Յարոսլավլի «Շիննիկը», առաջին մարզիչը՝ Ա. Կիրյուխինը։ 1999-2001 թվականներին սկսել է պրոֆեսիոնալ կարիերա Յարոսլավլի «Նեֆտյանիկ» ակումբում, որտեղ խաղացել է երկրորդ դիվիզիոնի «Կենտրոն» տարածաշրջանում։ 2002-2004 թվականներին խաղացել է  «Շիննիկ» ակումբի երկրորդ կազմում (35 խաղ, բաց է թողել 48 գնդակ), 2003 թվականին խաղացել է Վոլոգդայի «Դինամո» ակումբում՝ հանդես գալով երկրորդ դիվիզիոնի «Արևմուտք» տարածաշրջանում։ 2004 և 2006 թվականներին խաղացել է «Շիննիկ» ակումբի կազմում Պրեմիեր լիգայում։ 2005 և 2008 թվականին խաղացել է առաջին դիվիզիոնում «Ուրալ» ակումբի կազմում։ 2009 թվականին եղել է «Վոլգոգրադի» հիմնական դարպասապահը, խաղացել է երկրորդ դիվիզիոնի «Հարավ» տարածաշրջանում։ 2010-2013 թվականներին խաղացել է «Ռոտոր» ակումբի կազմում։


== Անձնական կյանք ==
Ամուսնացած է Աննայի հետ։


== Ակումբային վիճակագրություն ==
2013 թվականի նոյեմբերի 5-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Ֆուտբոլիստի էջը FootballFacts.ru կայքում
Իսահակ Բրոդսկի

Իսահակ Բրոդսկի՝ (դեկտեմբերի 25 1883 (հունվարի 6 1884), Sofiivka, Բերդյանսկի գավառ, Տավրիկյան նահանգ, Ռուսական կայսրություն - օգոստոսի 14, 1939(1939-08-14)[…], Լենինգրադ, ՌԽՖՍՀ, ԽՍՀՄ[…])՝ ռուս հայտնի արվեստագետ։ Հոկտեմբերյան հեղափոխությունից առաջ հանդիսացել է «Կերպարվեստի զարգացման եվրոպական միության » անդամ և որոշ հաջողություններ է ունեցել որպես նկարիչ։ Դրանից բացի նկարել է նաև Կերենսկու դիմանկարը։

1922 թվականին նա հանդիսանում էր հեղափոխական Ռուսաստանի արվեստագետների միության համահիմնադիրներից մեկը և սոցիալիստական ռեալիզմի գլխավոր ներկայացուցիչներից մեկը։ Նրա ամենահայտնի նկարներից մեկն է «Լենինը Սմոլնիում (1930 թ.)», որը Լենինի գրեթե նատուրալիստական ներկայացումն է։ Այդ նկարում Բրոդսկին չէր ձգտում մինչ այդ ընդունված իդեալականացման և հերոսացման, այլ պատկերում էր հեղափոխության առաջնորդին սովորական մարդկային տեսանկյունից։ Նրա մյուս հայտնի նկարը թվագրվում է 1933 թվական և կրում է «Լենինի ճառը Մոսկվայի աշխատավորներին՝ 1920 թվականի մայիսի 5-ին» վերնագիրը։ Այս նկարը հիմնված է Գրիգորի Պետրովիչ Գոլդշթայնի արած լուսանկարի հիման վրա։
Բրոդսկին առաջին արվեստագետն էր, ով պարգևատրվել է Լենինի շքանշանով։


== Ծանոթագրություններ ==


== Արտաքին հղումներ ==
Brodski-Biografie auf der russischen Geschichts-Webseite Chronos
Նովոստեպնոե (գյուղ, Ջանկոյի շրջան)

Նովոստեպնոե (ուկրաիներեն՝ Новостепове, Ղրիմի թաթարերեն՝ Yañı Canköy), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Նովո-Ջանկոյ։
2001 թվականի տվյալներով Նովոստեպնոե գյուղում բնակվում էր 1 685 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորոլիշկի

Կորոլիշկի (ռուս.՝ Королишки), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Կարապետյան (ֆուտբոլիստ)

Անվան այլ կիրառումների համար տե՛ս՝ Գևորգ Կարապետյան (այլ կիրառումներ)Գևորգ Կարապետյան (հունիսի 10, 1990(1990-06-10), Երևան, Հայկական ԽՍՀ, ԽՍՀՄ և Վեդի, Հայկական ԽՍՀ, ԽՍՀՄ), հայ ֆուտբոլիստ, հարձակվող։ Հանդես է եկել Հայաստանի երիտասարդական հավաքականի կազմում։


== Կարիերա ==
2007 թվականից մինչև 2008 թվականը Գևորգ Կարապետյանը հանդես է եկել Հայաստանի Առաջին լիգայի «Արարատ» պահեստային կազմում, որտեղ հանդես է եկել 11 համարի ներքո։ Երեսունյոթ խաղերի ընթացքում նա խփել է տասը գոլ լիգայում և մասնակցել Հայաստանի գավաթի խաղարկության երեք հանդիպումների։
2009 մրցաշրջանում Գևորգ Կարապետյանն ընդգրկվել է «Արարատի» առաջին կազմում և մնացել ակումբում մինչև 2011 թվականը։ «Արարատի» կազմում իր նորամուտը Գևորգ Կարապետյանը նշել է «Ուլիս» ակումբի դեմ տնային խաղում, որտեղ նրա թիմը պարտվել է 0:1 հաշվով։ Ընդհանուր առմամբ նա 22 խաղերի ընթացքում խփել է 22 գոլ՝ «Արարատի» կազմում հանդես գալով Հայաստանի առաջին լիգայում և Հայաստանի առաջնությունում։ 2012 թվականին Գևորգ Կարապետյանը եռամյա պայմանագիր է կնքել «Բանանցի» հետ, որը նույնպես հանդես էր գալիս Հայաստանի առաջնությունում։ Այդ ակումբում նա մնացել է մինչև 2015 թվականը՝ լիգայի 70 հանդիպումներում խփելով 28 գոլ։ Ակումբի կազմում նա մասնակցել է նաև 2014/15 մրցաշրջանի ՈՒԵՖԱ Չեմպիոնների լիգայի որակավորման փուլի մի քանի խաղերի։ Հաջորդ մրցաշրջանում նա խաղացել է Հայաստանի առաջնության «Միկա» ակումբում՝ տասներկու հանդիպումներում խփելով ինը գոլ (երկուսը՝ գավաթի խաղարկությունում)։ «Միկայում» կարճ ժամանակով հանդես գալուց հետո Կարապետյանը պայմանագիր է կնքել «Ալաշկերտի» հետ։ Նոր ակումբի կազմում նա հանդես չի եկել Հայաստանի առաջնությունում, սակայն մասնակցել է ՈՒԵՖԱ Եվրոպայի լիգայի 2015-16 մրցաշրջանի մի քանի հանդիպումների։
2016 թվականի մարտին հայտարարվել է, որ Գևորգ Կարապետյանը պայմանագիր է կնքել United Soccer League-ի «Օրինջ Քաունթի Բլյուզ» ակումբի հետ։ Նոր ակումբի կազմում իր նորամուտը կատարել է մրցաշրջանի առաջին՝ «Վանկուվեր Ուայթքեփս 2» ակումբի դեմ խաղում, սակայն փոխարինվել է առաջին խաղակեսին վնասվածքի պատճառով։


=== Միջազգային ===
2011 թվականից մինչև 2012 թվականը Գևորգ Կարապետյանը Հայաստանի երիտասարդական հավաքականի կազմում մասնակցել է 2013 թվականի Եվրոպայի մինչև 21 տարեկանների առաջնության որակավորման փուլին՝ մասնակցելով վեց հանդիպման։ 


== Ձեռքբերումներ ==


=== Թիմային ===
 «Արարատ» (Երևան)

Հայաստանի Սուպերգավաթի դափնեկիր – 2009 «Բանանց»

Հայաստանի չեմպիոն – 2013/14
Հայաստանի գավաթի խաղարկության եզրափակչի մասնակից – 2014/15
Հայաստանի Սուպերգավաթի դափնեկիր – 2014


=== Անհատական ===
Հայաստանի առաջին լիգայի լավագույն ռմբարկու – 2010


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2016-04-16 at the Wayback Machine. ՀՖՖ կայքում
Ֆուտբոլիստի էջը soccerway.com կայքում(անգլ.)
Վիճակագրությունը UEFA.com կայքում
Ֆուտբոլիստի էջը United Soccer League կայքում
Քրիս Ջեններ

Քրիստեն Մերի «Քրիս» Ջեններ (անգլ.՝ Kristen Mary «Kris» Jenner), աղջկական ազգանուն՝ Հոուտոն (անգլ.՝ Houghton), առաջին ամուսնության ժամանակ՝ Քարդաշյան (անգլ.՝  Kardashian, նոյեմբերի 5, 1955(1955-11-05), Սան Դիեգո, Կալիֆոռնիա, ԱՄՆ), ամերիկացի նախաձեռնող, հեռուստապրոդյուսեր և հեռուստաաստղ, որը հայտնի դարձավ «Քարդաշյանների ընտանիք» ռեալիթի շոուի շնորհիվ։ Դարձել է «Ամերիկյան հանցագործությունների պատմություն» հեռուստասերիալի հերոսուհին և նրա դերը խաղացել է Սելմա Բլերը։


== Ընտանիք ==
Հայր - Դեվիդ Հոուտոն (1930—2001)
Մայր - Մերի Հոուտոն (ծնվել է 1933 թվականին)
Քույրեր - Կարեն (ծնվել է 1952 թվականին) և Սառա Հոուտոն
Առաջին ամուսին - Ռոբերտ Քարդաշյան (1944—2003), փաստաբան։ Ամուսնացած էին 1978—1991 թվականներին։ Այդ ամուսնության ժամանակ Քրիսը ունեցել է 4 երեխա՝ 3 դուստր և մեկ որդի։Քորթնի Մերի Քարդաշյան (ծնվել է 18.04.1979)
Քիմբերլի Նոել Քարդաշյան - Ուեսթ (ծնվել է 21.10.1980)
Քլոյի Ալեքսանդրա Քարդաշյան (ծնվել է 27.06.1984)
Ռոբերտ Արթուր Քարդաշյան - կրտսեր (ծնվել է 17.03.1987)

Երկրորդ ամուսին — Բրյուս Ջեններ, 1976 թվականի օլիմպիական խաղերի չեմպիոն թեթև աթլոտիկայով։ Ամուսնացած էին 1991—2015 թվականներին։ Այդ ամուսնության ժամանակ Քրիսը ունեցել է ևս 2 դուստր։Քենդալ Նիկոլ Ջեններ (ծնվել է 03.11.1995)
Քայլի Քրիստեն Ջեններ (ծնվել է 10.08.1997)
Փեսա - Լամար Օդոմ (ծնվել է 06.11.1979)։ բասկետբոլիստ, Քլոյի ամուսին 2009 թվականին սեպտեմբերի 27-ից։

Փեսա - Քանյե Ուեսթ (ծնվել է 08.06.1977)։ Ամերիկացի ռեփ երգիչ։ Քիմի ամուսին 2014 թվականի մայիսի 24-ից։
Թոռներ՝ Մեյսոն Դեշ Դիսիկ (ծնվել է 14.12.2009), Պենելոպա Սքոթլենդ Դիսիկ (ծնվել է 08.07.2012), Ռեյն Էսթոն Դիսիկ (ծնվել է 14.12.2014) - Քորթնիի և նրա ամուսին Սքոթ Դիսիկի երեխաներ։
Նորթ Ուեսթ (ծնվել է 15.06.2013) և Սեինթ Ուեսթ (ծնվել է 05.12.2015) - Քիմի և նրա ամուսնու՝ Քանյե Ուեսթի երեխաներ։


== Ծանոթագրություններ ==
Օլեգ Մակարով

Անվան այլ կիրառումների համար տե՛ս՝ Մակարով (այլ կիրառումներ)Օլեգ Գրիգորևիչ Մակարով (ռուս.՝ Олег Григорьевич Макаров, հունվարի 6, 1933(1933-01-06), Ուդոմլյա, Մոսկվայի մարզ, ՌԽՖՍՀ, ԽՍՀՄ - մայիսի 28, 2003(2003-05-28), Մոսկվա, Ռուսաստան), խորհրդային տիեզերագնաց-օդաչու, Խորհրդային Միության կրկնակի հերոս (1973, 1978)։
Ավարտել է Մոսկվայի Բաումանի անվան բարձրագույն տեխնիկական ուսումնարանը։ ԽՍՀՄ տիեզերագնացների ջոկատում ընդգրկվել է 1966 թվականին։ 1973 թվայանի սեպտեմբերի 27-29-ը, Վասիլի Լազարևի հետ, որպես բորտ-ինժեներ, թռիչք է կատարել «Սոյուզ-12» տիեզերանավով։ 47 ժամ 16 րոպեում տիեզերանավը Երկրի շուրջը կատարել է 32 պտույտ։ 1975 թվականի ապրիլի 5-ին, Լազարևի հետ թռիչք է կատարել «Սոյուզ» տիեզերանավով, սակայն թռիչքն ընդհատվել է կրող հրթիռի շարժման պարամետրերի շեղման պատճառով։ 1978 թվականի հունվարի 10-16-ը, Վլադիմիր Ջանիբեկովի հետ, որպես բորտ-ինժեներ, թռիչք է կատարել «Սոյուզ-27» տիեզերանավով և «Սոյուզ-26» (տիեզերագնացներ Յուրի Ռոմանենկո, Գրեչկո) տիեզերանավին կցված «Սալյուտ-6» ուղեծրակայանով։ Վայրէջք է կատարել «Սոյուզ 26» տիեզերանավով։ 1980 թվականի նոյեմբերի 27-ին Լեոնիդ Կիզիմի և Գենադի Ստրեկալովի հետ, որպես բորտ-ինժեներ, թռիչք է կատարել «Սոյուզ-Տ-3» տիեզերանավով։ Նոյեմբերի 28-ին տիեզերանավը կցվել է «Սալյուտ-6» ուղեծրակայանին, և համատեղ թռիչքը շարունակվել է մինչև դեկտեմբերի 10-ը։ Կիզիմի և Ստրեկալովի հետ վայրէջք է կատարել «Սոյուզ-Տ-3» տիեզերանավով՝ 1980 թվականի դեկտեմբերի 10-ին։


== Ծանոթագրություններ ==
Կառլինո (մետաղադրամ)

Կառլինո (իտալերեն՝ Carlino), իտալական և մալթական ոսկե և արծաթե մետաղադրամների անվանում։ Կառլինոն տարածված էր Իտալիայի հարավում և հյուսիս-արևմուտքում, Պապական մարզում։ Այն առաջին անգամ հատվել է Նեապոլի թագավորությունում՝ Կառլ I Անժուացու իշխանության օրոք (1266-1282), որի անունով էլ ստացել է իր անվանումը։ Այն գոյություն է ունեցել որպես դրամական միավոր մինչև Իտալիայի միավորումը և իտալական լիրայի ներդրումը 1861 թվականին։


== Ոսկե կառլինո ==

Առաջին անգամ հատվել է Նեապոլի թագավոր Կառլ I Անժուացու (1266-1282) օրոք, որի անունով էլ կոչվել է։ Մետաղադրամի դիմերեսըին պատկերված էին Մարիամ Աստվածածինն ու Գաբրիել հրեշտակապետը, որը նրան բարի լուր է բերում Հիսուս Քրիստոսի վերահաս ծննդի մասին։ Դարձերեսին պատկերված է պետության զինանշանը։ Կառլ I և Կառլ II Անժուացիների կառլինոները իրենց պատկերի պատճառով կոչվում էին նաև ողջույն (սալյուտ), սալյուտդոր կամ սալյուդոր։ 
Հատվում էին նաև ½ կառլինո արժողությամբ ոսկյա մետաղադրամներ։ Իրենց անվանական արժեքով առաջին կառլինոները համապատասխանում էին օգոստալիսին։ Նրանց քաշը մոտ 4,4 գրամ էր։ Երկար դադարից հետո ոսկե կառլինոյի թողարկումը շարունակվել է Սարդինիայի թագավորությունում Կառլ Էմմանուել III-ի (1730-1773) և նրա իրավահաջորդ Վիկտոր Ամադեո III-ի (1773-1796) օրոք։ Ի տարբերություն միջնադարյան մետաղադրամների, դրանցում մաքուր ոսկու պարունակությունը հասնում էր 30 գ-ի։


== Արծաթե կառլինո ==

Նեապոլի Կառլ II Անժուացի թագավորի օրոք 1303 թվականին Տուրյան գրոշին կրկնօրինակելով թողարկվել է կես ոսկե տարի կամ 1⁄12 դուկատ արժեքով մետաղադրամ, որը կոչվում էր արծաթե կառլինո։ Մետաղադրամի քաշը եղել է 958-րդ հարգի արծաթի 3,34 գրամ։ Կառլինոն շատ նմանակներ ուներ, որոնցից մի քանիսը ունեցել են սեփական անուններ։ Այսպես, այն կառլինոն, որի դարձերեսին պատկերված էր շուշան, սկսեց կոչվել ջիլյատո, Ալֆոնս թագավորի կառլինոն՝ ալֆոնսինո, Ֆերդինանդինը՝ կորոնատո։
Կառլինոն մնացել է Նեապոլի թագավորության արժույթը մինչև 1813 թվականը։ 18-րդ դարում պետության մետաղադրամային համակարգը ներառում էր հետևյալ դրամական միավորները.

6 կավալլո = 1 տոռնեզե
240 տոռնեզե = 120 գրանո = 12 կառլինո = 6 տարի = 1 պիաստր
100 գրանո = 1 դուկատ10 գրանո անվանական արժեքով մետաղադրամները հատում էին Երկու Սիցիլիաների թագավորություն>ում, Պապական մարզում՝ մինչև 1860 թվականը։ Նրանց հարաբերակցությունն այլ դրամական միավորների հետ հետևյալն էր. 6 գրոսսո = 4 կառլինո = 3 ջուլիո = 3 պաոլո = 1 տեստոնե, 14 կառլինո = 1 պիաստր։
Իտալական տարբեր պետություններից բացի, կառլինոն հատել են նաև Մալթայում՝ Մալթայի օրդենի օրոք։ Այս պետությունում այն հավասար էր 10 գրանոյի։


== Ծանոթագրութուններ ==


== Գրականություն ==
Зварич В.В. Нумизматический словарь. — 4-е изд.. — Львов: Высшая школа, 1980.
Фенглер Х., Гироу Г., Унгер В. Словарь нумизмата / Отв. ред. В. М. Потин. — 2-е изд., перераб. и доп.. — М.: Радио и связь, 1993. — ISBN 5-256-00317-8
Cuhaj G., Michael T., Miller H. Standard Catalog of World Coins 1701—1800. — Iola, WI: Krause Publications, 2010. — 1344 p. — ISBN 1-4402-1364-X
Կերար (Էրզրումի գավառ)

Կերար, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Աշկալա գյուղաքաղաքից 17 կմ հյուսիս Եփրատի աջակողմյան վտակներից մեկի վերին հոսանքում։
Գյուղի մոտ կան լեռնային, ջրառատ ու խոտավետ ամառոնոցներ, որոնցից Կերարյայլան պատկանում էր Կերարին։


== Բնակչություն ==
XX դարի սկզբին ուներ 60 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շարքային Ալեքսանդր Մատրոսով

«Շարքային Ալեքսանդր Մատրոսով» (ռուս.՝ «Рядовой Александр Матросов»), խորհրդային գեղարվեստական հերոսահայրենասիրական ռազմական ֆիլմ, որը նկարահանել է ռեժիսոր Լեոնիդ Լուկովը 1947 թվականին Գեորգի Մդիվանիի սցենարով «Սոյուզդետֆիլմ» կինոստուդիայում (վերականգնվել է Գորկու անվան կինոստուդիայում)։


== Սյուժե ==
Ֆիլմը պատմում է 254-րդ գվարդիական հրաձգային գնդի շարքային Ալեքսանդր Մատրոսովի կարճատև, բայց փառավոր կյանքի մասին։ Հետևելով հայրենասիրական պոռթկմանը՝ նա կամավոր մեկնել է ռազմաճակատ, վիրավորվել առաջին մարտում։
Ապաքինվելուց հետո շարունակել է ծառայությունը։ Նշանակվել է բաժանմունքի հրամանատարի պաշտոնակատար և մարտի պատասխանատու պահին իր մարմնով փակել թշնամու դզօտի հրակնատը՝ հնարավորություն տալով իր ընկերներին հարձակվել թշնամու ամրացված դիրքերի վրա։
Իր սխրանքի համար Ալեքսանդր Մատրոսովը հետմահու արժանացել է Խորհրդային Միության հերոսի կոչման։ Մատրոսովի անունը տրվել է նրա գնդին, իսկ ինքը հավերժ գրանցված է այդ զորամասի 1-ին վաշտի ցուցակներում։


== Դերերում ==
Անատոլի Իգնատև - Ալեքսանդր Մատրոսով
Պյոտր Կոնստանտինով - Իվան Կոնստանտինովիչ Չումակով
Կոնստանտին Սորոկին - Միշա Սկվորցով
Շամսի Կիյամով - Խադին Աբդուրախմանով
Լավրենտի Մասոխա - Վասյա Պետրով
Վլադիմիր Բալաշով - Կոստյա Իլյին
Օլեգ Ժակով - կապիտան Շչերբինա
Միխայիլ Կուզնեցով - կապիտան Կոլոսով
Անատոլի Նելիդով - Նիկոլայ Գավրիլովիչ
Ֆաինա Ռանևսկայա - ռազմական բժիշկ
Քսենյա Դենիսովա - մորաքույր Պաշա
Լյուդմիլա Երշովա - Մաշա ԶամկովաԼուսագրերում նշված չեն՝Ալեքսեյ Դիկի - Ստալին (դերը հանվել է 1963 թվականին)
Կոնստանտին Տիրտով - Մատրոսովի ընկերը (լուսագրերում նշված չէ)
Ալեքսեյ Ալեքսեև - զինվոր
Պյոտր Լյուբեշկին - զինվոր
Իվան Ռիժով - Ֆեդորչուկ, զինվոր
Գենադի Սերգեև - երգող զինվոր
Վլադիմիր Ուրալսկի - զինվոր
Սեմյոն Սվաշենկո - կուսկազմակերպիչ
Գեորգի Յումատով - զինվոր
Վիտալի Դորոնին - էպիզոդ
Միխայիլ Վորոբյով - էպիզոդ
Ֆիլմի նկարահանումներին մասնակցել է Ալեքսանդր Մատրոսովի անվան գունդը։


== Նկարահանող խումբ ==
Սցենարի հեղինակ՝ Գեորգի Մդիվանի
Բեմադրող ռեժիսոր՝ Լեոնիդ Լուկով
Բեմադրող օպերատոր՝ Ալեքսանդր Գինցբուրգ
Կոմպոզիտոր՝ Դավիթ Բլոկ
Բեմադրող նկարիչ՝ Պյոտր Գալաջև
Բանաստեղծություններ՝ Եվգենի Դոլմատովսկի


== Ծանոթագրություններ ==


== Արտաքին հղումներ ==
«Շարքային Ալեքսանդր Մատրոսով»
Բլագոևգրադ

Անվան այլ կիրառումների համար տե՛ս՝ Բլագոևգրադ (այլ կիրառումներ)կայանԲլագոևգրադ  (բուլղար․՝ Благоевград), քաղաք Բուլղարիայի հարավարևմտյան մասում, Գոռնա Ջումայա (Gorna Dzhumaya) նախկին անվանումը Բլագոևգրադի մարզի վարչական կենտրոնը։ Գտնվում է Բիստրիցա գետի ափին։ Ըստ 2010 թվականի տվյալների քաղաքի բնակչությունը կազմում է 76 703 մարդ։
Բլագոևգրադը հարավարևմտյան Բուլղարիայի տնտեսական և մշակութային կենտրոնն է։ Գտնվում է Ստրումա գետի դաշտում, իսկ քաղաքով հոսում է Բիստրիցա գետը։ Հեռավորությունը երկրի մայրաքաղաք Սոֆիայի կազմում է 101 կմ դեպի հարավ։ Քաղաքից արևմուտք անմիջապես գտնվում է Մակեդոնիայի սահմանը, հարավում՝ Հունաստանի, իսկ հյուսիս-արևմուտքում՝ Սերբիայի։ Բլագոևգրադի յուրահատկությունն այն է, որ նա պահպանել իր կենտրոնի հետիոտնային բնույթը և 19-րդ դարի ճարտարապետությունը և բազմաթիվ հին կաֆեներ, սրճարաններ, բուտիկներ, ռեստորաններ։


== Քույր-քաղաքներ ==
 Բաթում (վրաց.՝ ბათუმი), Վրաստան
 Դելչևո (մակեդոներեն՝ Делчево), Մակեդոնիա
 Նագասակի (ճապ.՝ 長崎市), Ճապոնիա
 Օուբուրն, Ալաբամա նահանգ, ԱՄՆ
 Սալոնիլ (հուն․՝ Θεσσαλονίκη), Հունաստան
 Սեքեշֆեհերվար (հունգ.՝ Székesfehérvár), Հունգարիա
 Սեեր (իտալերեն՝ Serre), Իտալիա
 Սկոպյե (մակեդոներեն՝ Скопје), Մակեդոնիա (2006)


== Արտաքին հղումներ ==
blagoevgrad.net — Կայք Բլագոևգրադի մասին
Դորվարդ Հակոբյան

Դորվարդ Գուրգենի Հակոբյան (ռուս.՝ Дорвард Гургенович Акопян, հունիսի 18, 1943(1943-06-18), Երևան, Հայկական ԽՍՀ), հայազգի ռուսաստանյան ֆիզիկոս, նկարիչ։


== Կենսագրություն ==
Դորվարդ Գուրգենի Հակոբյանը ծնվել է 1943 թվականի հունիսի 18-ին Երևանում։ 1966 թվականին ավարտել է Երևանի Պոլիտեխնիկական Ինստիտուտը՝ ինժեներ-էլեկտրիկ մասնագիտությամբ։ 1967 թվականին աշխատանքի է անցել Ռուսաստանի Սոսնովի Բոր քաղաքի, այնուհետև՝ Ղազախստանի Շևչենկո (այժմ՝ Ակտաու) քաղաքի ատոմակայաններում։ 1974 թվականին գիտական աշխատանքի է անցել Դ.Վ. Եֆրեմովի անվան էլեկտրոֆիզիկական սարքերի գիտահետազոտական ինստիտուտում, որտեղ գիտական գործունեությամբ է զբաղվել շուրջ 40 տարի։ 1981 թվականին՝ Լենինգրադի էլեկտրոտեխնիկական ինստիտուտում, հաջողությամբ պաշտպանել է թեկնածուական ատենախոսություն։ Բազմաթիվ գիտական հոդվածների և հարյուրից ավել գիտական հայտնագործությունների հեղինակ է։ Ամուսնացած է, ունի երկու որդի։ Ընտանիքի հետ բնակվում է Սանկտ Պետերբուրգում։


== Ստեղծագործություններ ==
Դորվարդ Հակոբյանը սկսել է նկարչությամբ հետաքրքրվել դեռևս վաղ տարիքից։ 1998 թվականին նա ավարտել է Սանկտ Պետերբուրգի գեղարվեստի ակադեմիաի նկարչական երեկոյան դասընթացը և նույն թվականին էլ հանդես եկել իր առաջին ցուցահանդեսով, որը ջերմ ընդունելություն է գտել արվեստասեր հասարակության կողմից։ Դորվարդ Հակոբյանը հանդես է եկել հարյուրից ավելի ցուցահանդեսներով՝ ռուսաստանյան և արտասահմանյան մի շարք հեղինակավոր ցուցասրահներում։


== Պարգևներ և կոչումներ ==
«ՆԻԻԷՖԱ-ի 1989 թվականի լավագույն գյուտարար» («Лучший изобретатель НИИЭФА 1989 года»)
«Ատոմային էներգիայի և արտադրության վետերանի շքանշան», 2000, ՌԴ ատոմային էներգիայի նախարարություն (Знак «Ветеран атомной энергетики и промышленности» (2000, Министерство РФ по Атомной Энергии)


== Անդամակցություն ==
Սանկտ Պետերբուրգի նկարիչների միության անդամ
Ռուսաստանի նկարիչների միության անդամ
ՅՈՒՆԵՍԿՕ-ի նկարիչների միջազգային միության անդամ


== Գիտական աշխատություններ ==
Акопян, Д. Г., Управление и защита сверхпроводниковых магнитных систем: монография, Ленинград: Энергоатомиздат. Ленингр. отделение, 1991.


== Արտաքին հղումներ ==
Դորվարդ Հակոբյանի պաշտոնական կայքէջ(ռուս.)
Դորվարդ Հակոբյանի կտավները(ռուս.)
Դորվարդ Հակոբյանի կենսագործունեությունը(ռուս.)
Հարցազրույց Դորվարդ Հակոբյանի հետ(ռուս.)
Հակոբյան. Իմ նկարներն ավելի լավ են արտահայտում իմ մտքերը, քան բառերը
Դորվարդ Հակոբյանի ցուցահանդեսը՝ Սանկտ Պետերբուրգում
Սանկտ Պետերբուրգում բացվել է Դորվարդ Հակոբյանի անձնական ցուցահանդեսը
Մենետրիեի հիվանդություն

Մենետրիեի հիվանդություն (նաև հայտնի որպես «հիպոպրոտեինեմիկ հիպերտրոֆիկ գաստրոպաթիա»), անվանվել է ի պատիվ ֆրանսիացի բժիշկ Պիեռ Յուգեն Մենետրիեի (ֆր.՝ Pierre Eugène Mènètrier, 1859-1935), հազվագյուտ հիվանդություն է, որը բնորոշվում է մեծ ստամոքսային ծալքերով, լորձի գերարտադրությամբ, սպիտակուցների շարունակական կորստով, աղաթթվի ցածր արտադրությամբ կամ բացակայությամբ։ Հիվանդությունը կապված է մեծ քանակով ՏԱԳ֊α֊ի (Տրանսֆորմացվող աճի գործոն֊α) արտադրության հետ։


== Ախտանիշներ ==
Հիվանդները գանգատվում են էպիգաստրալ շրջանի ցավից, ախորժակի կորստից, ծայրամասային այտուցներից, հաճախակի սրտխառնոցից և փսխումից։ Դիտվում է քաշի կորուստ։ Կարող է լինել փոքր քանակի արյունահոսություն, որը կապված է լորձաթաղանթի մակերեսային էրոզիաների հետ։ Մեծ քանակի արյունահոսություններ բնորոշ չեն։ Սպիտակուցների կորստի պատճառով իջնում է արյան ալբումինի քանակը, դիտվում են այտուցներ։


== Պատճառ ==
Հիվանդության կոնկրետ պատճառը հայտնի չէ, բայց կապվում է մարդու ցիտոմեգալովիրուսի հետ անգլ.՝ Human cytomegalovirus (HCMV) երեխաների մոտ և Հելիկոբակտեր պիլորիի հետ մեծերի մոտ։ Ախտահարված ստամոքսի լորձաթաղանթում հայտնաբերվում է ՏԱԳ֊α մեծ քանակներ։


== Պաթոլոգիա ==
Ստամոքսը բնորոշվում է մեծ ծալքերով՝ հատակի և մարմնի շրջանում, ինչը տալիս է ստամոքսի լորձաթաղանթին գետաքարե սալահատակի տեսք։ Հյուսվածաբանորեն ամենաբնորոշ հատկանիշն է լորձ արտադրող բջիջների հիպերպլազիան։ Դիվում է գեղձային ատրոֆիա, պարիետալ և գլխավոր բջիջների հիպոպլազիա։


== Ախտորոշում ==

Մեծացած ծալերի այլ պատճառներից են՝ Զոլինգեր֊Էլիսոնի համախտանիշը, քաղցկեղը, ցիտոմեգալովիրուսը, հիստոպլազմոզը, սիֆիլիսը, ինֆիլտրատիվ հիվանդությունները, օր.՝ սարկոիդոզը։
Հաստացած ծալքերը շատ լավ երևում են ռենտգեն պատկերով՝ բարիումի ներմուծումից հետո, էնդոսկոպիայի ժամանակ։ Ախտորոշումը հաստատելու նպատակով անհրաժեշտ է կատարել բիոպսիա և բջջաբանական հետազոտություն։
24֊ժամյա pH֊մետրիան ցույց է տալիս հիպոքլորհիդրիա կամ աքլորհիդրիա, իսկ ալբումինային թեստերը ցույց են տալիս, որ կա սպիտակուցի կորուստ։


== Բուժում ==
Ցետուքսիմաբը առաջին ընտրության դեղամիջոց է Մենետրիեի հիվանդության ժամանակ։ Ցետուքսիմաբը մոնոկլոնալ հակամարմին է էպիդերմալ աճի գործոնի ընկալիչի դեմ անգլ.՝ epidermal growth factor receptor (EGFR), և արդյունավետ է Մենետրիեի հիվանդության բուժման ժամանակ։
Բուժման համար օգտագործվում են նաև հակախոլիներգիկ դեղամիջոցներ, պրոստագլանդիններ, պրոտոնային պոմպի պաշարիչներ, H2 հիստամինային ընկալիչների պաշարիչներ։ Հիվանդը պետք է ընդունի մեծ քանակով սպիտակուցներ, որպեսզի կոմպենսացնի սպիտակուցների կորուստը։ Հայտնաբերվող խոցերը բուժվում են ստանդարտ եղանակով։Սպիտակուցի հարաճող կորուստը իջեցնելու նպատակով կատարում են նաև գաստրէկտոմիա։


== Համաճարակաբանություն ==
Ախտահարման հիմնական տարիքն է 40֊ից 60 տարեկանը։ Տղամարդիկ կանանցից հաճախ են հիվանդանում։ Մենետրիեի հիվանդություն ունեցող հասուն մարդիկ ունեն ստամոքսի ադենոկարցինոմայի զարգացման ավելի բարձր ռիսկ։


== Ծանոթագրություններ ==
Ամերիկա Ֆերերա

Ամերիկա Ջորջին Ֆերերա (անգլ.՝ America Georgin Ferrera, ապրիլի 18, 1984(1984-04-18), Լոս Անջելես, Կալիֆոռնիա), ամերիկացի դերասանուհի։ ԱՄՆ-ի «Կինոդերասանների գիլդիայի մրցանակի, «Էմմիի» և «Ոսկե գլոբուսի» դափնեկիր։ Նրա ամենահայտնի աշխատանքներից մեկն է Բեթթի Սուարեսի դերը «Ugly Betty» հեռուստասերիալում։


== Կենսագրություն ==
Ամերիկա Ֆերերան, որն իր ընտանիքի վեց երեխաներից ամենակրտսերն է, ծնվել է 1984 թվականի ապրիլի 18-ին Լոս Անջելեսում (Կալիֆոռնիա նահանգ, ԱՄՆ), Հոնդուրասի ներգաղթյալների ընտանիքում։ Նրա մայրը աշխատել է հավաքարար հյուրանոցի անձնակազմի հարցերով տնօրենի մոտ։ Մայրը դաստիարակել է Ամերիկային, նրա եղբայրներին և քույրերին՝ միշտ ընդգծելով բարձր կրթություն ստանալու կարևորությունը։ Երբ Ամերիկան յոթ տարեկան էր, նրա ծնողները բաժանվել են, և հայրը վերադարձել է Հոնդուրաս։ Ֆերերայի հայրը մահացել է 2010 թվականին։
Ամերիկան մեծացել է Վուդլենդ-Հիլզում՝ Լոս Անջելեսում, որտեղ հաճախել է Ջորջ Էլերի Հեյլի տարրական դպրոցն ու «Էլ Կամինո Ռեալ» հիմնական դպրոցը։ Յոթ տարեկանում նա ստացել է փոքրիկ դեր շեքսպիրյան «Համլետ» պիեսի բեմադրության մեջ, իսկ հետագայում 10 տարեկանում կատարել է ավելի մեծ դեր՝ մարմնավորելով «Ճարպիկ Խաբեբային» «Օլիվեր Թվիստի արկածները» ներկայացման մեջ։ Դրանից հետո նա հստակ գիտակցել է, որ պետք է դառնա դերասան։


== Կարիերա ==
2002 թվականի հուլիսին Ամերիկա Ֆերերան նկարահանվել է իր առաջին հեռուստաֆիլմում Disney Channel-ի համար։ Այդ նույն թվականին կայացել է նրա կինոդեբյուտը «Real Women Have Curves» ֆիլմում։ Հեռուստատեսությունում նա հայտնվել է «Հրեշտակի հպումը» սերիալում և «The Sisterhood of the Traveling Pants» ֆիլմում։ 2005 թվականին նա արժանացել է Movieline Breakthrough Award կինոմրցանակի։
2006 թվականին Ֆերերան ստացել է Բեթթիի դերը «Ugly Betty» սերիալում. այն «Yo soy Betty, la fea» կոլումբիական հեռուստանովելի ադապտացիան է, որում խոսքը չափազանց տգեղ աղջկա և հասակակիցների հետ նրա հարաբերությունների մասին է։ Նրա հերոսուհին՝ Բեթթի Սուարեսը, բրեկետներ է կրում, ունի փարթամ հոնքեր և ուշադրություն չի դարձնում հագուստին և դիմահարդարմանը։ Նա անընդհատ հանդիմանում է գլամուրային էլիտային։ Ֆերերան մտածել է «Bettification» տերմինը՝ Բեթթիի կերպարի ստեղծման գործընթացը նկարագրելու համար։


== Անձնական կյանք ==
2011 թվականի հունիսի 27-ից Ամերիկան ամուսնացած է Ռայան Փիրս Ուիլյամսի հետ, ում հետ նա հարաբերություններ է ունեցել շուրջ 6 տարի նախքան ամուսնությունը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ամերիկա Ֆերերա Internet Movie Database կայքում
Ամերիկա Ֆերերա Թվիթթերում
Արապավա

Արապավա (անգլ.՝ Arapawa Island), ոչ մեծ կղզի Հարավային կղզու հյուսիս-արևելքում (Նոր Զելանդիա)։ Մակերեսը 75 կմ² է։


== Աշխարհագրություն ==
Արապավայի արևմտյան հատվածը ողողվում է Շարլոտա թագուհու ծոցով, հարավային մասում գտնվում է Տորի ջրանցքը, որով կապ է հաստատում Վելինգտոն քաղաքի հետ, որը գտնվում է Հյուսիսային կղզում, և կապ է հաստատում Պիկտոն քաղաքի հետ, որը գտնվում է Հարավային կղզում։


== Պատմություն ==
1770 թվականին Արապավա է այցելել անգլիացի հայտնի ճանապարհորդ Ջեյմս Կուկը, ով կղզու բլուրից նեղուց է բացել, որը կապում է Խաղաղ օվկիանոսը և Թասմանյան ծովը, այդ նեղուցը նրա անունով անվանվել է «Կուկի նեղուց»։ Այս հայտնագործությունը հերքեց այդ ժամանակ հարավային մեծ մայրցամաքի գոյության տարածված գաղափարը։
1820-ականների վերջից մինչև 1960-ական թվականները Արապավան կետորսության բազա էր, որի կենտրոնը համարվում էր Պերանոն, կղզու արևելյան ափը։
Կղզու  բնակվում են խոզերի տեսակներ, ոչխարների տեսակներ և այծեր, որոնց գոյությունն այստեղ դեռ բացահայտված չէ։ Տեսույթ կա, որ նրանց նախահայրերը համարվում են անգլիական տեսակի մահացած տեսակները, որոնք տեղափոխվել են Արապավա կա՛մ Ջեյմս Կուկի միջոցով կա՛մ կետորսների։


== Տես նաև ==
Նոր Զելանդիա


== Ծանոթագրություններ ==


== Արտաքին հղումներ ==
Козы острова Арапава (անգլ.)
Свиньи острова Арапава (անգլ.)
Овцы острова Арапава (անգլ.)
Информация об острове (անգլ.)
Կնորրի ռեակցիաներ

Կնորրի ռեակցիաներ, ազոտ պարունակող հետերոցիկլային միացությունների սինթեզի եղանակներ. 

ծծմբական թթվի առկայությամբ կետոկարբոնաթթուների արիլամիդների ներմոլեկուլային կոնդենսացմամբ 2-օքսիքինոլինների ստացում՝
Հիդրազինների և կետոթթուների էսթերների կոնդենսացմամբ 5-պիրազոլոնների սինթեզ՝
Ակտիվ մեթիլենային խումբ պարունակող կետոնների և ամինակետոնների կոնդենսացմամբ պիրոլների ստացում՝
դիկետոններից և ամոնիակից կամ առաջնային ամիններից պիրոլների ստացում։ Կնորրի ռեակցիաները լայնորեն կիրառվում են լաբորատոր և արդ. օրգանական սինթեզման, հատկապես դեղանյութերի (օրինակ, անտիպիրինի, ամիղոպիրինի, անալգինի) և ներկանյութերի (քինոլինցիանինային, պիրազոլոնային և այլն) ստացման համար։Ռեակցիաները մշակել է գերմանացի քիմիկոս Լ. Կնորրը (L. Knorr) 1884 թվականին։
Հայկական կոմիտեների նպատակներն ու հեղափոխական գործունեությունը

Հայկական կոմիտեների նպատակներն ու հեղափոխական գործունեությունը, (Սահմանադրության հռչակումից առաջ և հետո)» ("Ermeni komitete rinin amai ve harekatihtilSliyesi (ilan-mesrutiyetten evvel ve sonra")), «փաստաթղթերի» ժողովածու։ Հրատարակել է Օսմանյան կայսրության ներքին գործերի նախարարությունը 1916 թվականին, Կոստանդնուպոլսում։ Հայերի ցեղասպանության ժամանակ նման հրատարակության ի հայտ գալը նպատակ ուներ արդարացնել կառավարող շրջանների հայաջինջ քաղաքականությունը, հայերի դեմ հանել կայսրության մուսուլման բնակչությանը։ Ժողովածուն լի է կողմնակալ մեկնաբանություններով և թուրքական պետությունը ոչնչացնելու նպատակով հայ քաղաքական կազմակերպությունների նախապատրաստած զինված ապստամբության մասին շինծու փաստերով, պարունակում է բազմաթիվ «փաստեր» ու «վկայություններ» «իսլամադավան խաղաղ բնակչության» նկատմամբ հայկական զինված ջոկատների կատարած բռնությունների մասին։
Գրքի վերջում տրված են լուսանկարներ, որոնցում պատկերված են հայ կամավոր, ջոկատները, նրանց զենքի պահեստները, «հայերից խոշտանգված» կանանց, երեխաների և ծերերի մարմինները։ Համաշխարհային հասարակայնությանը «պատմական ճշմարտությանը» ծանոթացնելու նպատակով այդ գիրքը թարգմանվել է ֆրանսերեն և 1917 թվականին լույս ընծայվել Կոստանդնուպոլսում։ Ժողովածուն հայերի ցեղասպանության պատմության նենգափոխման առաջին փորձերից է։
Եղցահող (այլ կիրառումներ)

Եղցահող անունը կարող է վերաբերել

Եղցահող՝ գյուղ Արցախի Հանրապետության Շուշիի շրջանում,
Եղցահող՝ համայնք Արցախի Հանրապետության Շուշիի շրջանում,
Եղցահող՝ 17-ից 18-րդ դարերով թվագրվող սրբավայր Արցախի Հանրապետության Ասկերանի շրջանի Դահրավ գյուղում։
Sex Pistols

Sex Pistols (անգլ.՝ «Սեքս-ատրճանակներ»), բրիտանական ռոք-խումբ, հայտնի է նրանով, որ իր գոյության կարճ ժամանակահատվածի ընթացքում դարձավ փանք-շարժման անձնավորումը։ Խմբի մասնակիցները փանք-հեղափոխություն սկսեցին Մեծ Բրիտանիայում, նրանք կոչ էին անում երիտասարդությանը անարխիա սկսել, իրենց երգերում հաճախ վիրավորում էին թագավորական ընտանիքը։ Որպես արդյունք նրանց երգերը չէին հնչեցնում ռադիոյով, իսկ համերգները՝ արգելվում։ Խումբը կարողացավ թողարկել միայն մեկ ալբոմ՝ Never Mind the Bollocks, Here’s the Sex Pistols, որը դարձավ ռոք-երաժշտության լավագույն նմուշներից մեկը և գրավեց 41-րդ տեղը Rolling Stone ամսագրի բոլոր ժամանակների լավագույն 500 ալբոմի ցուցակում։ Խումբը գոյատևեց ընդամենը չորս տարի և ցրվեց, երբ խմբի սոլիստ Ջոնի Ռոտտենը լքեց այն, իսկ գլխավորի տեղը զբաղեցրած Սիդ Վիշեսը ձերբակալվեց իր սիրեցյալի սպանության մեղադրանքով (հետո նա ազատ արձակվեց)։


== Աղբյուրներ ==


== Արտաքին հղումներ ==
Sex Pistols-ի կենսագրյությունը. Allmusic
Կենսագրությունը օֆիցիալ կայքումArchived 2012-05-24 at the Wayback Machine.
Հելեն Հովարդ Հաթթոն

Հելեն Հովարդ Հաթթոն (հետագայում՝ Հելեն Հովարդ Մարգեթսոն) (1860 կամ 1859, Բրիստոլ, Անգլիա, Մեծ Բրիտանիայի և Իռլանդիայի միացյալ թագավորություն - 1935, 1904 կամ հոկտեմբերի 24, 1955(1955-10-24), Goring-on-Thames, Goring-on-Thames, Հարավային Օքսֆորդշիր, Օքսֆորդշիր, Անգլիա), 19-րդ դարավերջի անգլիացի նկարչուհի։


== Վաղ կյանք ==
Ծնվել է 1859 թվականի հունվարի 16-ին Անգլիայի Բրիստոլ քաղաքում, վիպասան Ջոզեֆ Հաթթոնի դուստրն էր։


== Նկարչուհի ==
1878 թվականի հոկտեմբերին լույս տեսած «Bath Chronicle» և «Weekly Gazette» թերթերում նշվում է, որ «տասնվեց տարեկան մի խելացի աղջիկ՝ վիպասան Ջոզեֆ Հաթթոնի դուստրը, արդեն գլուխգործոց է ստեղծել։ Նրա նկարն ընդունվել ու ցուցադրվել է ԱՄՆ-ում Չիկագոյի ցուցահանդեսում»։
1885 թվականին Լոնդոնի յուղաներկերով նկարող նկարիչների ինստիտուտում ցուցադրել է «Մութի ու լույսի միջև» կտավը։ 1895 թվականին Լոնդոնի թագավորական ակադեմիայում ցուցադրել է «Տիկին Ուոլտեր Էլլիս» դիմանկարը։
«Women's Franchise»-ն հաղորդում էր, որ Հաթթոնը ներդրում է ունեցել վաճառքի համար ստեղծված պատկերազարդ էջանշանների հարցում, որոնք ցուցադրվել են 1907 թվականին «Կանանց սոցիալ-քաղաքական միության» ցուցահանդեսում։


== Ընտանեկան կյանք ==
1889 թվականի հունիսի 20-ին Լոնդոնում ամուսնացել է գործընկերոջ՝ Ուիլյամ Հենրի Մարգեթսոնի հետ։ Ամուսինը մահացել է 1940 թվականին, իսկ ինքը՝ 1955 թվականի հոկտեմբերի 24-ին, 96 տարեկան հասակում, Օքսֆորդշիրի Գորինգ-օն-Թեմզ գյուղի ծերանոցում։


== Ծանոթագրություններ ==


== Արտաքին հղումներ ==
Վասիլի Լանովոյ

Վասիլի Սեմյոնի Լանովոյ (ռուս.՝ Васи́лий Семёнович Ланово́й , հունվարի 16, 1934(1934-01-16), Մոսկվա, ԽՍՀՄ - հունվարի 28, 2021(2021-01-28), Մոսկվա, Ռուսաստան), խորհրդային և ռուսական թատրոնի և կինոյի դերասան, գեղարվեստական ասմունքի վարպետ, հասարակական գործիչ, թատրոնի մանկավարժ, Եվգենի Վախթանգովի անվան պետական ակադեմիական թատրոնի դերասան (1957-2021), Ռուսաստանի Դաշնության աշխատանքի հերոս (2019), ժողովրդական արտիստ (1985), Լենինյան մրցանակի դափնեկիր (1980)։


== Կենսագրություն ==
Վասիլի Լանովոյը ծնվել է 1934 թվականի հունվարի 16-ին Մոսկվայում ուկրաինացի գյուղացիների ընտանիքում։ Ծնողները 1931-1932 թվականներին Օդեսայի շրջանի Ստրիմբա գյուղից տեղափոխվել են Մոսկվա՝ աշխատել են քիմիական գործարանում։ 1941 թվականի հունիսի 23-ից գործարանում ձեռքով լցրել են Մոլոտովի կոկտեյլի շշերը, ինչի պատճառով իրենց և արտադրամասի մյուս՝ 72 աշխատակիցների ձեռքերի և ոտքերի նյարդային համակարգը վնասվել է և մինչև կյանքի վերջ հաշմանդամ են մնացել։
Յոթնամյա Վասիլին Հայրենական մեծ պատերազմը դիմավորել է Ուկրաինայի Ստրիմբա գյուղում՝ պապենական տանը, ուր եկել ամառն անցկացնելու։ Գյուղը գրավել են գերմանացիները և զվարճանալու համար գերմանացի զինվորը կրակել է Վասիլիի գլխավերևով, որից հետո տղան սկսել է կակազել։
1947 թվականին Լանովոյը սկսել է սովորել ԶԻԼ գործարանի մշակույթի պալատի թատերական ստուդիայում, որտեղ տացել է բեմական հմտությունների առաջին դասերը։ 1951 թվականին Սիրողական դերասանների համամիութենական մրցույթում Լանովոյն արժանացան պատվոգրի։
Դպրոցն ավարտել է ոսկե մեդալով։ 1953 թվականին ընդունվել է Մոսկվայի պետական ​​համալսարանի լրագրության ֆակուլտետ, որտեղ սովորել է ընդամենը վեց ամիս։ Հետո ընդունվել է Բորիս Շչուկինի անվան թատերական ուսումնարան (այժմ ՝ Բորիս Շչուկինի անվան թատերական ինստիտուտ), որն ավարտել է 1957 թվականին։ Դեռ 1954 թվականին սովորելու տարիներին նա նկարահանվել է իր առաջին «Հասունության վկայական» ֆիլմում, իսկ 1956 թվականին խաղացել է «Պավել Կորչագին» ֆիլմի գլխավոր դերը։ Ուսման ընթացքում  հանդիպել է դերասանուհի Տատյանա Սամոյլովային, ամուսնացել և մի քանի տարի ապրել նրա հետ։
1957-2021 թվականներին խաղացել է Եվգենի Վախթանգովի անվան պետական ակադեմիական թատրոնում։ Նկարահանվել է բազմաթիվ կինոնկարներում։
Մահացել է կորոնավիրուսից 2021 թվականի հունվարի 28-ին Մոսկվայում։


== Ծանոթագրություններ ==
Ապիանո սուլա Ստրադա դել Վինո

Ապիանո սուլա Ստրադա դել Վինո (իտալերեն՝  Appiano sulla Strada del Vino), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 13491 մարդ (2008 թվականի տվյալներով)։ Խտությունը կազմում է 226 մարդ/կմ²։ Տարածքը 60 կմ² է։ Փոստային ինդեքս՝ 39057, 39050։ Հեռախոսային կոդ՝ 0471։


== Ժողովրդագրություն ==
Բնակչություն


== Կոմունայի վարչակազմ ==
Հեռախոս՝ 0471 667511
Էլեկտրոնային փոստ՝ info@eppan.eu
Պաշտոնական կայք՝ http://www.comune.appiano.bz.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.